**Central European Media Enterprises** (skr. **CME**) je verejne obchodovateľná mediálna spoločnosť, ktorá prevádzkovala televízne stanice v Bulharsku, Česku (Nova), Rumunsku, Slovensku (TV Markíza) a Slovinsku, ktorú kúpila v roku 2020 skupina PPF Petra Kellnera.

Akcia CETV v Prahe v roku 2014

História
--------

Spoločnosť založil na Bermudách v roku 1994 Ronald Lauder.

23. marca 2009 Time Warner (od roku WarnerMedia) oznámili chystanú investíciu vo výške 241,5 milióna dolárov za 31% podiel v CME. O dva roky neskôr, 3. marca 2011 Time Warner nakúpili akcie za ďalších 3,1 milióna a navýšil tak svoj podiel na 34,4%. Dosiahli tak 47% podielu hlasovacích práv a celkového počtu 22,1 miliónov akcií. V roku 2019 podľa GoogleFinance bola trhová kapitalizácia CETV 1,19 miliardy dolárov a Warner vlastnil už viac ako 70%.

WarnerMedia v najväčšom prevzatí desaťročia v hodnote $108,7 miliárd dolárov získala v roku 2018 firma AT&T. Akcie spoločnosti CME boli do 13.10.2020 obchodovateľné na burze NASDAQ  a Pražskej burze cenných papierov a RM-S pod symbolom **CETV**.

28. októbra 2019 sa skupina PPF Petra Kellnera a CME dohodli na prevzatí. PPF zaplatí za prevzatie CME okolo 2,1 miliardy amerických dolárov. Dohodu najprv odsúhlasilo valné zhromaždenie CME a skoro po roku (6. októbra 2020) aj Európska komisia (transakcia bola Komisii oznámená 1. septembra 2020). Dokončenie transakcie sa podľa informácií zverejnených na stránke spoločnosti CME očakáva 13. októbra 2020.

Kanály, stanice, dcérske firmy
------------------------------

Bulharsko
* bTV
* bTV Cinema
* bTV Comedy
* bTV Action
* bTV Comedy
* RING.BG
* bTV Lady

Česko
* TV Nova,
* Nova Fun
* Nova Sport 1
* Nova Sport 2
* Nova International
* Nova Action
* Nova Lady
* Nova Gold
* Nova Cinema

Rumunsko (a Moldavsko)
* PRO TV
* PRO Cinema
* PRO TV International
* PRO TV Chisinau
* Pro TV Internaţional
* Acasă
* Acasă Gold
* PRO Arena
* Acasa Moldova

Slovensko
* TV Markíza
* Markíza Doma
* Markíza Dajto
* Markíza KRIMI

Slovinsko
* Kanal A
* POP TV
* POP BRIO
* KINO
* OTO

CME Content Academy
-------------------

V roku 2022 Central European Media Enterprises spustila CME Content Academy. Dvojročný kurz CME Content Academy je navrhnutý tak, aby účastníkom poskytol základy naprieč rôznymi filmovými disciplínami a umožnil študentom stať sa televíznymi profesionálmi.

Prax je rozdelená na základe produkčnej schémy TV Nova, PRO TV, POP TV, bTV, RTL a TV Markíza a prebieha v Brne, Prahe, Záhrebe, Ľubľane, Sofií, Bukurešti a Bratislave.

Referencie
----------

1. 1 2   *Company Overview* [online]. cetv-net.com, [cit. 2019-08-02]. Dostupné online. Archivované 2019-05-28 z originálu.
2. ↑  Informovalo CME na svojej web stránke  Archivované 2011-07-24 na Wayback Machine , ktorá už nie je dostupná
3. ↑  CHAMONIKOLAS, Krystof. *CME Rallies as Time Warner Buying Shares Shows ‘Confidence’* [online]. www.bloomberg.com, 3. marca 2011, [cit. 2019-08-02]. Dostupné online. (po anglicky)
4. ↑   *cetv google finance - Hľadať Googlom* [online]. www.google.com, [cit. 2019-08-02]. Dostupné online.
5. ↑   *Equity Structure* [online]. cetv-net.com, [cit. 2019-08-02]. Dostupné online. Archivované 2019-05-28 z originálu.
6. ↑   *Central European Media Enterprises Announces Expected Merger Closing Date* [online]. nasdaq.com, [cit. 2020-10-08]. Dostupné online.
7. ↑   *CETV (BAACETV, BMG200452024)* [online]. rmsystem.cz, [cit. 2019-08-02]. Dostupné online.
8. ↑   *Televízia Markíza mení majiteľa, český miliardár Kellner sa dohodol na prevzatí CME* [online]. SITA (Webnoviny.sk), 2019-10-28, [cit. 2019-11-04]. Dostupné online.
9. ↑   *Fúzie: Komisia schvaľuje akvizíciu podniku CME spoločnosťou PPF* [online]. Press corner, European Commission, [cit. 2020-10-07]. Dostupné online.
10. ↑   *CME Content Academy* [online]. [Cit. 2022-11-05]. Dostupné online.